รู้จัก GLORY เจ้าของ Kawebook ที่กำลังจะเป็น “เทคสตาร์ตอัปด้านแพลตฟอร์มออนไลน์” IPO รายแรกของประเทศไทย
หากพูดถึงธุรกิจแพลตฟอร์มหนังสือออนไลน์ หลายคนน่าจะนึกถึง Ookbee สตาร์ตอัปสัญชาติไทย ที่เคยได้รับเงินสนับสนุนจากบริษัท Tencent หรือ Meb ที่เคยได้รับการร่วมลงทุนจากบริษัทในเครือเซ็นทรัล  แต่รู้หรือไม่ว่า ล่าสุดกำลังจะมีอีกหนึ่งสตาร์ตอัปแพลตฟอร์มหนังสือออนไลน์สัญชาติไทย  เข้ามา IPO ในตลาดหลักทรัพย์แห่งประเทศไทย เร็ว ๆ นี้ นั่นก็คือ บริษัท รุ่งเรืองตลอดไป จำกัด (มหาชน) หรือ GLORY  เจ้าของแพลตฟอร์มออนไลน์ Kawebook.com และแอปพลิเคชัน Kawebook ที่หลายคนรู้จักกันดี
18 ต.ค. 2564

GLORY x ลงทุนแมน
หากพูดถึงธุรกิจแพลตฟอร์มหนังสือออนไลน์
หลายคนน่าจะนึกถึง Ookbee สตาร์ตอัปสัญชาติไทย ที่เคยได้รับเงินสนับสนุนจากบริษัท Tencent หรือ Meb ที่เคยได้รับการร่วมลงทุนจากบริษัทในเครือเซ็นทรัล
แต่รู้หรือไม่ว่า ล่าสุดกำลังจะมีอีกหนึ่งสตาร์ตอัปแพลตฟอร์มหนังสือออนไลน์สัญชาติไทย 
เข้ามา IPO ในตลาดหลักทรัพย์แห่งประเทศไทย เร็ว ๆ นี้
นั่นก็คือ บริษัท รุ่งเรืองตลอดไป จำกัด (มหาชน) หรือ GLORY 
เจ้าของแพลตฟอร์มออนไลน์ 
 และแอปพลิเคชัน Kawebook ที่หลายคนรู้จักกันดี
ความน่าสนใจของธุรกิจสตาร์ตอัป GLORY เป็นอย่างไร ?
ลงทุนแมนจะเล่าให้ฟัง
ทำงาน ดูหนัง ฟังเพลง หรือการอ่านหนังสือ
ต้องยอมรับว่า กิจกรรมเหล่านี้ กำลังเกิดขึ้นบนโลกออนไลน์มากขึ้นเรื่อย ๆ 
ปัจจุบันนี้ คนไทยใช้เวลาบนโลกอินเทอร์เน็ตเฉลี่ย 9 ชั่วโมงต่อวัน
และสูงติดอันดับที่ 3 ของโลกไปเรียบร้อยแล้ว
แน่นอนว่า ธุรกิจที่ปรับตัวสอดรับกับเทรนด์ออนไลน์ที่ว่านี้ 
ย่อมจะได้รับประโยชน์ตามไปด้วย
หนึ่งในนั้นก็คือ GLORY สตาร์ตอัปที่ถูกก่อตั้งขึ้นในปี 2560 
ด้วยความเป็นนักอ่านของ คุณจรัญพัฒณ์ บุญยัง ผู้ก่อตั้ง GLORY ที่หลงใหลในงานวรรณกรรม
และมองเห็นโอกาสความเป็นไปได้ของ ธุรกิจแพลตฟอร์มออนไลน์ ด้านงานวรรณกรรม
เขาจึงได้พัฒนาเทคสตาร์ตอัปแพลตฟอร์มออนไลน์ในรูปแบบของ E-Commerce
เพื่อเป็นตัวกลางในการซื้อขายและอ่านวรรณกรรม นิยาย และหนังสือ ผ่านเว็บไซต์ Kawebook.com
จากนั้น ก็ได้พัฒนาแอปพลิเคชัน Kawebook สอดรับเทรนด์สมาร์ตโฟน อีกด้วย
ถือได้ว่า GLORY พัฒนาธุรกิจได้ถูกจังหวะและมาถูกทาง
ปัจจุบันกลุ่มผู้ใช้งานผ่านเว็บไซต์ 
 สัดส่วน 51% ล้วนมีอายุ 18-34 ปี 
ซึ่งเป็นกลุ่มคนที่มีไลฟ์สไตล์บนโลกออนไลน์มากขึ้นเรื่อย ๆ
นอกจาก GLORY จะมีช่องทางเข้าถึงวิถีชีวิตคนยุคนี้แล้ว
อีกหนึ่งเรื่องที่สำคัญไม่แพ้กันก็คือ Content หรือวรรณกรรมต่าง ๆ ที่อยู่ในแพลตฟอร์ม
รู้หรือไม่ว่า วรรณกรรมที่ได้รับความนิยมสูงสุดในแพลตฟอร์ม Kawebook
ก็คือ วรรณกรรมแปลที่ได้รับลิขสิทธิ์จากต่างประเทศ ทั้งจากจีนและญี่ปุ่น 
ซึ่งก็มีหลายเรื่องได้รับความนิยม และมียอดรวมการอ่านนับล้านครั้ง เลยทีเดียว
เช่น 
- อสูรพลิกฟ้า ยอดรวมการอ่าน 44 ล้านครั้ง
- เทพจักรพรรดิเจ้าพิภพ ยอดรวมการอ่าน 11 ล้านครั้ง
- หมื่นอสูรก้มกราบ ยอดรวมการอ่าน 8.6 ล้านครั้ง
โดยหนึ่งในกลยุทธ์ที่น่าสนใจ และช่วยสร้างความสำเร็จนี้
ก็คือ การคัดเลือกวรรณกรรมที่เคยประสบความสำเร็จในต่างประเทศมาก่อน
เมื่อนำมาแปลและเผยแพร่ภายในประเทศ จึงมีโอกาสได้รับความนิยมจากคนไทยได้ไม่ยาก
ที่น่าสนใจก็คือ GLORY ไม่เพียงใส่ใจในการคัดเลือกวรรณกรรมที่ถูกใจกลุ่มผู้อ่าน
แต่ยังพยายามดึงดูดกลุ่มผู้อ่าน Offline เข้าสู่โลก Online มากขึ้นเรื่อย ๆ
ด้วยกลยุทธ์การอ่านวรรณกรรมประเภท นิยายรายตอน (Chapter)
ที่จะเปิดให้ทดลองอ่านฟรี ภายในจำนวนตอน (Chapter) ที่กำหนด
ทั้งนี้ ก็เพื่อปรับพฤติกรรมผู้อ่าน Offline ให้เกิดความคุ้นชินในการอ่านแบบ Online มากขึ้น
และเมื่อต้องการอ่านนิยายรายตอนต่อไปเรื่อย ๆ ทำให้ตัดสินใจสมัครเป็นสมาชิกได้ไม่ยาก 
จึงทำให้ฐานของสมาชิกที่ติดตาม นิยายรายตอน (Chapter) เพิ่มมากขึ้นเรื่อย ๆ นั่นเอง
จะเห็นได้ว่า GLORY เดินเกมธุรกิจแพลตฟอร์มออนไลน์ได้อย่างน่าสนใจ
ไม่ว่าจะเป็น ช่องทางการอ่านออนไลน์ ทั้งในรูปแบบเว็บไซต์และแอปพลิเคชัน
รวมทั้งการคัดเลือก Content ที่ถูกใจผู้อ่าน และการขยายกลุ่มผู้อ่านใหม่ ๆ มากขึ้น
ทีนี้ ลองมาดูผลประกอบการ GLORY กันบ้าง
ในปี 2561 มีรายได้จากการจำหน่ายและบริการ 42.52 ล้านบาท
ในปี 2562 มีรายได้จากการจำหน่ายและบริการ 73.49 ล้านบาท
ในปี 2563 มีรายได้จากการจำหน่ายและบริการ 78.42 ล้านบาท
คิดเป็นอัตราการเติบโตเฉลี่ยต่อปี (CAGR) ที่ 35.81% ในขณะที่ผลการดำเนินงานช่วง 6 เดือนแรกปี 2564 มีรายได้จากการจำหน่ายและบริการ 45.43 ล้านบาท เพิ่มขึ้น 19.42 % จากงวดเดียวกันของปีก่อน
ซึ่งก้าวต่อไปของ GLORY นับจากนี้ ก็มีความน่าสนใจไม่น้อย
นั่นก็เพราะ GLORY กำลังจะ IPO เข้าตลาดหลักทรัพย์แห่งประเทศไทย
โดยมีเป้าหมายสำคัญคือ การเพิ่มเงินทุนหมุนเวียนธุรกิจแพลตฟอร์มออนไลน์ที่กำลังเติบโต
เพื่อพัฒนาแพลตฟอร์ม รองรับการ Scale Up ทั้งในและต่างประเทศ พร้อมกับซื้อลิขสิทธิ์วรรณกรรมจากต่างประเทศเพิ่มเติมจากเดิม 
และมีแผนการแตกไลน์แพลตฟอร์มใหม่ชื่อว่า “JINOVEL”
ซึ่งเน้นวรรณกรรมยอดนิยมสำหรับสาว ๆ ในรูปแบบนำเสนอใหม่ ๆ
เพื่อที่จะมัดใจผู้อ่านและขยายฐานสมาชิกผู้หญิง
มาถึงตรงนี้ จะเห็นได้ว่า GLORY เป็นหนึ่งธุรกิจเทคสตาร์ตอัปที่สร้างโอกาสให้ตนเองเสมอ
จากวันแรกที่เริ่มต้นธุรกิจด้วยความหลงใหลในการอ่านงานวรรณกรรม 
กลายมาเป็นเทคสตาร์ตอัป “แพลตฟอร์มหนังสือออนไลน์” ตอบโจทย์เทรนด์ผู้อ่านออนไลน์
และเพียง 4 ปีผ่านไป..
GLORY กลายเป็น “เทคสตาร์ตอัปด้านแพลตฟอร์มออนไลน์” IPO ตัวแรกของประเทศไทย ไปเรียบร้อยแล้ว..
Reference
-